JohanHeinsen/ENO huggingface dataset:
Viborger Samler, 1848-04-17
Af de for Beslutningens Publication stedfindende Forhandlinger erfares, at den danske Gesandt erklærede, at det var begrundet, at Forbindelsen imellem Holsteen og Slesvig ogsaa i den nyere Tid var af Regjeringen (regjerungs seitig) anerkjendt og bekræftet i flere Documenter, navnlig ogsaa i den af Preussen ved Forbundsdagen afgivne Erklæring af 7de Septbr. 1846. Dog var Hovedformaalet for den betræffende Passus kun det: at sætte Forbundsforsamlingen istand til ved denne Anerkjendelse og saa at virke for nærværende Tid (derzeit) for Roligheden i Hertugdommerne. Jndrømmelsen af sammes Competence med Hensyn til en Forbindelse af de tvende Hertugdommer havde været Hovedformaalet uvedkommende. Hvad angaaer den nuværende Forholdsregel – Slesvigs Forening med Danmark – da er denne, saaledes som Regieringen, desangaaende har udtalt sig til Gesandten, udsprungen af den Anskuelse, at naar den hidtil bestaaende Forbindelse vedblev at finde Sted for Slesvig, maatte der indtræffe et Forhold, der ulige meere fjernede det fra Danmark - den uudeblivelige Følge af de Holsteen til Forbindelsen med Tydsklands Eenhed inddrømmede Concessioner. Kort, Danmark havde da ogsaa for Slesvigs Vedkommende maattet tiltræde det tydske Forbund, hvilket imidlertid, paa Grund af den yderst bevægede, og i Hovedstaden uimodstaaelig for Dagen lagte danske Nationalfølelse, har været aldeles umuligt for det.
Viborger Samler, 1848-04-17
Sverrig. Studenterne i Upsala have med stor Jubel optaget Begivenhederne i Danmark og udbragt Vivatsraab for de ædle Kjøbenhavnske Studenter, for det frie Danmark og for det danske Land Slesvig, samt med enthusiastisk Bifald antaget det Forslag at bede Kongen om at øves i Vaaben. Studenterne i Lund ønske – naar Jntet er i Veien - at træde som Frivillige i det danske Studentercorps.
Viborger Samler, 1848-04-17
London, den 11te April. Den med saa stort Skraal bebudede Chartistforsamling fandt Sted den 10de efter en meget formindsket Maalestok. Den løb rolig af.
Viborger Samler, 1848-04-17
Efter Efterretninger fra Dublin er den i Cork liggende Escadre under Adm. Napier provianteret for 2 Maaneder, og befaling er indløben, at den skal holde sig seilfærdig. Sir Ch. Napier var endnu den 8de i Dublin, hvor han havde levende Conference med Lord-Lieutenanten af Jrland. Escadren bestaaer nu kun af 3 Linieskibe og 4 Fregatter.
Viborger Samler, 1848-04-17
Londonercorrespondenten melder under 11te April, Kl. 11 om Aftenen, at Jnterpellationen angaaende det slesvigholsteenske Spørgsmaal er endnu ikke besvaret af Ministrene. Slutningsnoteringen af Consols var god - 82 1/2 Hamborg, den 13de April. Jernbaneformiddagstoget bringer den Efterretning, at de danske Tropper atter have forladt Eckernførde og Kappeln.
Viborger Samler, 1848-04-17
Jndenlandske Efterretninger. De i Onsdags fra England til Kbhavn indløbne Efterretninger ere beroligende. Det engelske Folk er særdeles gunstigt stemt for den danske Sag, og Lord Palmerstons Yttringer i denne Anledning ere meget tilfredsstillende.
Viborger Samler, 1848-04-17
Dagen efter afholdtes i Kbhavn en diplomatisk Conference, og i Fredags Efterm. afreiste Udenrigsministeren til Kongen. Under 4de De, har det allernaadigst behaget Hans Majestæt Kongen at udnævne til Deputerede til Provindsialstændernes Forsamling for Sjællands, Fyens og Lollands-Falsters Stifter samt Færøerne: a) af Grundeierne: Conferentsraad F. W. Treschow, Lic. jur. Overauditeur, C. C. Hall, Skibsclarerer K. Gad i Helsingør, Landvæsenscommissair C. Petersen i Carlslunde; b) for Universitetet: Prof. J. C. Larsen; c) af Geistligheden: Biskop J. P. Mynster, Pastor S. Bindesbøll til Nakskov, og Branderslev, d) for Færøerne: Amtmand C. Ployen. Dampskibet Skirner ankom i Torsdags til Kbhavn med 658 Fanger, hvoriblandt endeel Bønder fra Angeln.
Viborger Samler, 1848-04-17
De tidligere hertil bragte 121 Fanger bleve Dagen før flyttede fra Gammelholm til Linieskibet "Dronning Marie" der er blevet indrettet til Fangeskib. (Flyst." bemærker, at Fangerne, foruden her at være sikkert forvarede, desuden ere meerumschlungne.") Flere af disse ere Personer af skummelt Udvortes, med lange Skjæg og dito Knebelsbarter; deres Paaklædning bestaaer ialmindelighed af Lærredsbluser og pjaltede Frakker, og Nogle mangle den nødvendige Hovedbedækning og Fodtøi, som de dog muligen have mistet i Felten. Jblandt Fangerne er en Musicus Keck, der skal være den i sin Tid afskedigede danske Capelmusicus, som ved en Hofconcert paa Sorgenfri gjorde et temmelig nøie Bekjendtskab med Jenny Linds Armbaand.
Viborger Samler, 1848-04-17
Efter Forlydende ville de fangne Officierer, der have svoret Kongen af Danmark Troskab som saadanne, blive stillede for en Krigsret. De øvrige Fanger skulle underkastes Forhør, om de have deeltaget i nogen Sammensværgelse, og indtil videre skulle de indqvarteres paa et afde i Havnen liggende Linieskibe, for der at være sikkrede saavel mod Udbrud af Publicums Uvillie - hvad der dog vel neppe var at befrygte – som mod Fristelse til at flygte; de skulle endelig - med Undtagelse af Officiererne – alle uden Hensyn til Stand og Stilling behandles som menige Krigsfanger med et Tractement af 12 Sk. daglig samt Brød, uden at turde have Penge eller private Beqvemmeligheder, end sige gaae frit omkring paa Æresord. (Fædrl.)
Viborger Samler, 1848-04-17
Generalpostdirectionen har tilstaaet de Menige og Underofficerer ved Armeen i Slesvig samt Mandskabet paa de kgl. Skibe Porto- og Gebyhefrihed for Breve og Penge, der sendes til eller fra dem med de kongl. Brev eller Pakkeposter.
Viborger Samler, 1848-04-17
Postmesteren i Jtzehoe, Kammerherre v. Krogh, er i Fredags Aftes som Flygtning indtruffen til Kbhvn. -
Viborger Samler, 1848-04-17
En Coureer skal i Løverdags Eftermiddag være afgaaet fra Kbhvn, til Nestved med Ordre til Herregaardsskytterne at begive sig paa Marschen.
Viborger Samler, 1848-04-17
Advocat Blaunfeldt fra Flensborg, der, efter at være opsnappet af Oprørerne, har været ført til Rendsborg, og der har hensiddet som Arrestant i 8 a 10 Dage, er endelig bleven løsgiven og over Lübeck ankommen til Kjøbenhavn. - Redacteuren af Flensb. Zeit.", Hr. Kastrup, der i længere Tid har ligget syg, har ikke været bortflygtet. Den frivillige Husar=Escadron, under Anførsel af Ritmester Hegermann-Lindencrone, omtr. 150 Md. stærk, har i Løverdags forladt Kbhvn, for at afgaae til Armeen.
Viborger Samler, 1848-04-17
Corvetten Flora" er afseilet fra Kbhvn.; man siger, at dens Bestemmelse er til Svinemunde. Ligeledes afseilede fra Kbhvn, i Løverdags Fregatterne Gesion og Thetis", og vil man vide, at den første skal gaae til Stettin. Endvidere afgik samme Dag 4 Kanonbaade. Den næste Fregat, som kan ventes udrustet, er Havfruen."
Viborger Samler, 1848-04-17
Oberstlieutenant Baggesen dadles meget i Fædrelandet, fordi han i sin Rapport til Kongen om Udfaldet af Træfningen ved Flensborg - hvor han, der er ansat som Generalstabschef ved Generalcommanden i Nørre-Jylland, forøvrigt slet ikke synes at have havt Noget at gjøre - har indsmuglet en Bøn om Naade for en af de fangne Officierer (Cpt. Michelsen af 5te Jægercorps, der, efter Alt hvad man hidtil veed, er een af Oprørets og Forræderiets Hovedmænd.
Viborger Samler, 1848-04-17
Udtog af et privat Brev fra Flensborg dateret den 11te April. Den fjendtlige Magt, som var mod de Danske paa Kampdagen, anslaaes til omtrent 7000 Mand.
Viborger Samler, 1848-04-17
To danske Søfolk, Carl Schrøder, og Lars Peter Jensen, Begge af Sundewit, have udmærket sig, de vare nemlig af Bille sendte iland for at uddele Kongens Proclamationer, da de vare localiserede der. De bleve fangne af Studenterne og sendte under Bevogtning af 3 Jægere til Flensborg, for der at skydes som Spioner; underveis lykkedes det disse to raske ubevæbnede Folk at overmande de 3 bevæbnede Jægere, hvoraf de to bleve dræbte og den 3die løb sin Vei. De to Søfolk slap derpaa tilbage til Skibet, den ene af dem Schrøder fik et Sabelhug over Panden; da vi i Dag vare ombord paa Skibene, bleve de begge forestillede for H. M. Kongen, som roste deres Mod og lovede at have dem i Erindring. - Jnden sin Afreise fra Sønderborg havde Kongen seet Fangerne og lovet de Menige sin Naade og Tilgivelse, da de efter deres egen Sigende vare forførte og vildledte, idet de troede at kæmpe for Kongens egen Sag. At Anførerne og Lederne ikke ville slippe saa let, er en Selvfølge." (Brl. Td.)
Viborger Samler, 1848-04-17
Flensborg, den 12te April. Atter har en Kamp fundet Sted, og dennegang i Angeln, hvor oprørske Bønder skulle have sluttet sig til Jnsurgenterne; sidstnævnte bleve slagne, mange Vaaben, Heste og en Mængde Tornistre faldt i Seierherrernes Hænder. Vore tappre Tropper gjorde mange Fanger. Ogsaa af de til Slesvig og af Veien til Rendsborg Flygtede har man fanget Mange og expederet dem bort tilskibs. Alt i Mandags Aftes havde man indfanget over 700 og idag Onsdag over 1000 Mand. (Flensb. Zeit.) – (J en Skrivelse i "Dvk." fra Flensborg af samme Dato hedder det imidlertid, at efter alle paalidelige Efterretninger er det ingensteds i Angeln kommet til Fegtning imellem Tropperne og Bønderne, og hvad man har fortalt om Bønder, der vare bragte til Flensborg som Krigsfanger, er ugrundet).
Viborger Samler, 1848-04-17
Fra Rendsborg, siger Flensburger Zeitung af 12te April, erfare vi af Velunderrettede, at de begyndte Skandse og Voldarbeider kun fuldføres langsomt og ufuldstændigt. Proviant er der Mangel paa, en Omringelse af Staden, vil snart tvinge den til at overgive sig. Der er kun faa bevæbnede Jnsurgenter og hvormange af de slagne Corpser der kunne og ville tage derhen, er let at indsee, naar man veed, at Slesvigholstenerne mere og mere overtydes om, hvorledes Oprørets Hovedmænd paa den nederdrægtigste Maade have ført dem bag Lyset.
Viborger Samler, 1848-04-17
Stabslægen, Prof. Bendz, bekjendtgjør i Flensburger, Zeitung, at man siden Flensborgs Occupation savner Bataillonschirurg Boesen af 5te Jnfanteri-Bataillon.
Viborger Samler, 1848-04-17
Politimester Niemann i Flensborg blev i Onsdags arresteret og under almindelig Haanlatter ført ombord paa et Dampskib. - Flensborg Borgeres Begjæring om at holde Vagt for Kongen under Hans Maj. Ophold dersteds, modtog Allerhøistsamme med Fornøielse; derimod vilde Hs. Maj. ikke tale med Magistraten og Præsterne, som indfandt sig til Audients. - Den preussiske Afsending, der var i Flensborg i Tirsdags, svarede Hs. Maj. Kongen kort og godt, at han kunde hilse den preussiske Konge, at saasnart een Preusser satte sin Fod over Eideren, vilde han lade sin Flaade blokere alle preussiske Havne og skyde Byerne i Brand. "Man maatte ikke troe - havde Kongen sagt – at man lod sig kyse som Børn, De Danske vare stærke nok til at forsvare sig." Jndtil Svaret paa denne fyndige Erklæring kunde indtræffe fra Berlin, der vilde medtage 3 a 4 Dage, agtede man at afholde sig fra videre Skridt imod Rendsborg, hvor vore Forposter staae Fjendens saa nær, at de mageligt kunde see hinanden. - General Bonin havde ladet forespørge, hos vore Forposter, imod hvem de agtede at operere; hvortil der er svaret, imod Alle, som viste sig fjendtlige, det være sig hvem. Den 12te - hedder det fra Kolding under 15de April – sendte Bonin en Opfordring til General Hedemann om at standse de danske Troppers Fremrykken og tilbød 3 Dages Vaabenstilstand for at indlede Underhandlinger. Fra dansk Side havde man derpaa tilbudt at ville lade Alt paa det nærværende Standpunct i 14 Dage; hvorvidt dette var antaget, vidste man ikke.
Viborger Samler, 1848-04-17
De Danskes Hovedqvarteer etableredes d. 11te April paa Gottorp Slot. Den forræderske Prinds havde været saa forsigtig at føre Alting med sig derfra; kun har han glemt sin Viinkjælder, som indeholdt c. 10,000 Flasker, hvoriblandt meget udsøgte Sager, der er bleven fordeelt mellem vore Soldater. Fornævnte Prinds var i Mandags indtruffen til Rendsborg i en nedslaaet Stemning. Major da Plat (en født Dansk), som stod i stor Anseelse hos Prindsen, havde forladt sin Tjeneste hos Forræderen og begivet sig til Altona. (Forinden Afreisen fra Rendsborg, havde du Plat afskediget sin Tjener, en dansk Mand, og forsynet ham med Reisepenge. Denne Mand, der hører hjemme i Jyllands Vesteregn og er passeret her igjennem Viborg, skal have udsagt, at en sand Tøilesløshed herskede i Rendsborg; ligesom du Plat ved Afskeden fra ham skal have udbrudt: "Jeg er en ulykkelig Mand! – Filialbanken i Flensborg er ikke bleven molesteret; den saakaldte provisoriske Regjering har blot indsendt 23,000 Rbd. Sedler til Omvexling mod Sølv. – Den 12te April begroves i Flensborg under stor Høitidelighed 12 faldne danske Menige. Dagen efter begroves 55 Slesvigholstenere.
Viborger Samler, 1848-04-17
Apenrade, den 13de April. Som tidligere er meldt have vore Tropper besat Slesvig Natten imellem Mandag og Tirsdag uden at møde nogen Modstand, idet Levningerne af den opløste slesvig-holstenske Hær allerede i Mandags Eftermiddag havde forladt Byen. Underveis fra Flensborg have vore Tropper ikke havt nogen Fjende at kjæmpe med; man havde paa en latterlig Maade forsøgt at standse vore seierrige Troppers Marsch ved at lægge nogle Træer tvers over Chausseen. Paa Slien ligge elleve Kanonbaade. Vore Forposter staae ikkun en fem Fjerdingmiil fra Rendsborg. Velunderrettede paastaae, at Fæstningen ikke er synderlig forsynet med Proviant, samt at de begyndte Forskandsnings- og Voldarbeider, hverken have nogen Fremgang eller blive foretagne paa en hensigtssvarende Maade; der skal i den ene Deel af Byen yttre sig en stærk Reactionsaand, og Mange, der nu have faaet Øinene op, begynde at tale om at aabne Porten for de Danske. – Efterretningen om de senere til Flensborg ankomne Krigsfanger har bekræftet sig. J Nærheden af Helligbek er forefaldet en Fægtning, hvor Jnsurgenterne, med hvem endeel oprørske Bønder havde forenet sig, bleve slagne og mistede en Mængde Fangne og Døde. Et stort Antal Heste saavel som en Masse Vaaben og Bagage faldt i Seierherrernes Hænder. De Fangne, hvoriblandt flere imellem Rendsborg og Slesvig Paagrebne, ere bragte til Flensborg og der indskibede.
Viborger Samler, 1848-04-17
Af paalidelig Kilde erfare vi, at vore Orlogskibe (der siges Briggen "St. Thomas, Dampskibene "Hecla" og Geiser", samt nogle Kanonbaade) i Onsdags have lagt sig udenfor Eckernførde, og sendt et lille Detaschement Tropper iland, der ikke fandt nogen Fjende i Byen. Om Aftenen begave nogle af Flaadens Officerer sig iland Soldaterne, en 30 Md., bleve trukne tilbage, og Officererne opholdt sig nogen Tid paa Postgaarden, for at læse Aviser. Formodentlig har en Speider bemærket dette, thi kort efter at vore Søofficerer vare gaaede ombord, rykkede en Trop tydske Frivillige hurtig frem mod Staden. Den deelte sig i to Parter, hvoraf den ene forblev udenfor, medens den anden trængte ind i Byen og ilede hen- og omringede Postgaarden. Da man ikke fandt der hven man søgte, vendte Troppen om igjen, og begav sig af en anden Vei ud af Byen. Denne Omstændighed foranledigede, at Afdelingen udenfor antog de Tilbagevendende for Fjender. Man fyrede gjensidig paa hinanden, og først efterat der var falden adskillige Døde og Saarede paa begge Sider, opdagede man Feiltagelsen. (Apr. Ugb.
Viborger Samler, 1848-04-17
Børsenhalle af 11te April melder, at Hertugen af Augustenborg er den 10de om Middagen ankommmen fra Berlin og afreiste strax pr. Jernbane til Rendsborg. Efter den tilforladeligste, (rettere den meest fordreiede og skamløse) af den preussiske Regjering yttrede Fortolknings maade skal der ved Udtrykket Status qvo ante forstaaes, den fuldkomne Rømning af Slesvig fra dansk Side.
Viborger Samler, 1848-04-17
Til Foranstaaende knytter Børsenhalle endnu den Efterretning, at Hertugen af Augustenborg er ankommen til Rendsborg, overbringende den befaling til de preussiske Tropper om at rykke ind i Slesvig. Paa Grund deraf have to Batailloner Preussere erholdt Befaling til at rykke frem; dog vil det neppe komme til Kamp før efter Cavalleriets og Artilleriets Ankomst, i hvilke Vaabenarter den danske Hærs Overlegenhed bestaaer.
Viborger Samler, 1848-04-17
Det igaar den 10de til Homborg ankomne preuss. Artillerie - 4 Kanoner og 2 Haubitzer – er den 11te befordret pr. Jernbane til Rendsborg. J Alt staae 7,500 Md. preuss. Jnf. i Rendsb. og Omegn. Et Reg. og 2 Batterier ventes endnu tilligemed 2 Reg. Cavalleri.
Viborger Samler, 1848-04-17
Efter Børsenhalle har Prindsen af Aug. med den slesvig-holstenske Hærs Gros trukket sig tilbage til Hütten.
Viborger Samler, 1848-04-17
Efter en Skrivelse fra Rendsborg af 10de April trækker den slagne slesvig-holstenske Hær sig tilbage til Wittensee, Syden for Hütten.
Viborger Samler, 1848-04-17
Efter en anden Correspondentartikel fra Rendsborg af 10de April vilde de Danske lande ved Eckernförde; Landgangen kan ikke hindres, men de Danske ville finde en varm Modtagelse. (see Art. fra Apenrade.) De Danske have ved en Combination af flere gunstige Omstændigheder tildeels ogsaa ved Forræderi af Borgerne i den nordlige Deel af Staden Flensborg erholdt Fordeele over den slesvig-holstenske Hær.
Viborger Samler, 1848-04-17
Hs. Maj. Kongen inspicerede den 13de Hovedcorpset, hiin Side Slesvig og var endog ved de yderste Forposter samt paa Gottorp Slot. Ved Tilbagekomsten til Flensborg om Aftenen var Byen illumineret. Næste Dag afreiste Hs. Maj. herfra og indtraf om Aftenen Kl. 7 til Apenrade i Spidsen af sin Livgarde. J Løverdags Aftes var Hs. Maj. ventende til Kolding, hvor Krigsministeren, samme Dag er reist igjennem til Fredericia.
Viborger Samler, 1848-04-17
Jkke færre end 12 Handlende have i Torsdags, Fredags og Løverdags maattet opgive deres Bo til Kjøbenhavns Skifterets Behandling.
Viborger Samler, 1848-04-17
AVERTISSEMENTS. Fra Amtet er der under Dags Dato gjennem vedkommende Herredsfogder udgaaet følgende Opfordring til Landalmuen: Under den store Udvikling af Kraft hos Landets Bondestand, sigtende til Landets Forsvar, troer jeg at burde henlede Bøndernes Opmærksomhed paa, at hver Mand i sin Kreds ligeledes bør udvikle den størst mulige Kraft paa i Tide at faae Jorderne dyrkede og tilsaaede. Medens Sæden groer, er der endnu en rum Tid til at laane Fædrelandet vor Arm, om det da skulde behøves. Men krones vore Anstrængelser snart med Fred, da ville vi fortryde at have tilføiet os selv et betydeligt Tab, som vi kunde have undgaaet. Viborg Stiftamt, den 15de April 1848. L. Bretton. For at man kan komme til endelig Vished om, hvorvidnogen Udskrivning af Heste til Krigstjenesten behoves, opfordres herved enhver saavel privat Mand, som Commune, der har tilbudt gratis at levere saadanne, til det snarest mulige at afsende dem til Depotet i Aarhuus, og strax indberette hertil, naar dette er skeet. Viborg Stiftamt, den 16de April 1848. L. Bretton. Niels Pedersen, født i Grøftager, anmodes om at melde sig her paa Contoiret. Skulde Nogen kunne meddele Oplysning om hans nuværende Opholdsted, bedes denne meddeelt. Viborg Byfogedcontoir, den 14de April 1848. Chr. Koefoed.
Viborger Samler, 1848-04-17
(Hermed følger Tillæg. Hofforræderen, Prindsen af Augustenb. Portrait medfølgen Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-04-17
Tillæg til Viborg Stifts=Tidende" Nr. 65.
Viborger Samler, 1848-04-17
Jndenlandske Efterretninger. Fra Krigsministeriet er under 8de April udstedt følgende Circulaire: "Det kan ikke længere og mindst under nærværende Omstændigheder ansees for hensigtsmæssigt, at Avancementet i Armeen fremdeles skeer som hidtil. Jkke heller er det tilstrækkeligt, at en enkelt særdeles glimrende Daad undtagelsesviis tilsteder Afvigelse fra Anciennetetssystemet; men ligesom Retfærdigheden æster, at særdeles Dygtighed finder sin Belønning, saa fordrer Statens Jnteresse ogsaa, at en saadan maa finde Anvendelse. Jndtil en fuldstændig Avancementslov kan udgaae, har Hs. Majestæt Kongen derfor under 1ste De, allern, approberet følgende nærmere Bestemmelser, Med Undtagelse af Eleverne ved Landcadetacademiet og ved Høiskolen, der efter absolveret Examen afgaae som Officiere. paa den i de allerhøieste Avancements=Bestemmelser af 28de April 1842 Litr. A. l. 1 foreskrevne Maade, kan Jngen ansættes i Armeen paa anden Maade end i Menigmands Stilling og kan ikke avanceres til Underofficier, forinden han har gjort 2 Maaneders Tjeneste. Saafremt hans Corps er i activ Krigstjeneste, kan han dog ved udviist særdeles Jver og Vaabendygtighed forfremmes i kortere Tid. Jndtil videre kan en Fjerdedeel af de vacante Secondlieutenantspladser besættes med særdeles duelige Underofficierer paa derom skeet speciel Jndstilling fra vedkommende Chef. Der tages ved denne Leilighed ikke mindre Hensyn til Vedkommendes Moralitet, Caracteer, Dannelse og almindelige Agtelse end til hans practiske Duelighed, ligesom hans boglige Dygtighed heller ikke tør lades ude af Agt. Udmærket Forhold i Krigen vil naturligviis være en særdeles Grund til Forfremmelse. Denne Underofficierernes Ret til Oprykning gjælder kun og Jnfanteriet, Jægerne og Cavalleriet. For de specielle Corps vil Bestemmelser desangaaende først blive truffet, naar nærmere Jndstilling derom er skeet.
Viborger Samler, 1848-04-17
Fra Secondlieutenant til Premierlieutenant skal Avancementet i Regelen skee efter Anciennetet; dog kan der for særdeles Jver og Duelighed i Fredstid, saavelsom for udmærket Krigsdaad gjøres særlig Jndstilling. Fra Premierlin, til Ritmester eller Capitain avanceres 3 Fjerdedele efter Anciennetet og 1. Fjerdedeel efter Valg. Fra Capitain eller Ritmester til Major skeer Halvdelen af Avancementerne efter Anciennetet og den anden Halvdeel efter Valg. Fra Major opad skeer Avancementerne udelukkende efter Valg. Til Valgavancementerne skeer Jndstillingen af vedkommende Chefer, og vil der vorde anordnet hensigtsmæssige Jnspectioner til at prøve, hvorvidt de foreslaaede Valg ere begrundede i Ret og Føie. Af alle de foreslaaede Candidater indstiller Krigsministeren den, som han finder bedst beføiet til allern. Udnævnelse." Da Krigsministeren afreiste fra Kjøbenhavn, skal har have sagt: "Jeg vender ikke tilbage til Kjøbenhavn, førende Byen Slesvig er tvungen til at illuminere for Kongen (Flopst.) af Danmark.
Viborger Samler, 1848-04-17
Da Krigsministeren i Søndags i Nyborg steg ombord paa Dampskibet "Hertha, udbragte en Borgeret: "Længeleve Krigsministeren, til Held for Danmark, hvorpaa denne igjen udbragte et: "Længe leve Danmark, til Held(Fyens Av. for Krigsministeren!"
Viborger Samler, 1848-04-17
Armeens Stabslæge, Dr. Müller, bekjendtgjør under 10de April, at Armeen nu for længere Tid maa ansees at være forsynet med Charpi og gammelt Linned. Nye Lagener til Brug i Sengene i Armeens Hospitaler, som patriotiske Medborgere og Medborgerinder ville unde Armeen, modtages med Taknemmelighed og kunne sendes enten til Hr. Dr. Müller i Kjøbenhavn, eller directe til Hospitalerne i Fredericia, Haderslev eller Augustenborg.
Viborger Samler, 1848-04-17
Paa Kbhavns Børs blev der i Tirsdags fra et derværende agtet Handelshuus stillet en Opfordring til Byens Handelstand om, saameget som muligt, at ophæve alle Forbindelser med Hamborger Handlende.
Viborger Samler, 1848-04-17
Efter sit nylig stedfundne Giftermaal har Jfr. NathaliRyge (Grevinde Ahlefeld) taget sin Afsked fra det kongelige Theater, der i hende mister en af sine fortræffeligste Kunstnerinder. Hendes Fag vil sikkert være vanskeligt (Flp.)at besætte.